Fis-6 ta' Diċembru 2017, il-Kumitat tar-Rappreżentanti Permanenti (Coreper) qabel li jippreżenta lil Catherine De Bolle mill-Belġju bħala d-direttur eżekuttiv li jmiss tal-Europol, għall-għażla mill-Kunsill. Id-direttur eżekuttiv huwa magħżul minn fost lista ta' kandidati adattati proposti mill-bord ta' amministrazzjoni tal-Europol. Ladarba kkonfermat mill-Kunsill, il-kandidat magħżul ser jinstema' mill-Kumitat LIBE tal-Parlament Ewropew, li wara joħroġ opinjoni li ma torbotx. Wara dan, il-kandidat magħżul jista' jiġi maħtur mill-Kunsill. Id-direttur eżekuttiv tal-Europol jinħatar għal terminu ta' erba' snin, li jiġġedded darba. Il-mandat tad-direttur eżekuttiv attwali, Rob Wainwright, jiskadi fil-1 ta' Mejju 2018.